
Projektek átfogó tervezésének és koordinálásának támogatása mátrixokkal

Kulcsszavak: projekttervezési módszerek; stratégiai döntéstámogatás; átfogó projekttervezés
Napjainkra a mátrix alapú projekttervezési módszerek – az általuk megvalósítható stratégia szintű tervezés következtében – a termék- és szoftverfejlesztési projektek nélkülözhetetlen eszközeivé váltak. Annak ellenére, hogy gyakorlati alkalmazásuk elsősorban a projektekben foglalt tevékenységek-, illette az azok között fennálló kapcsolatok modellezésére irányul, a legújabb kutatások eredményei lehetővé teszik a mátrixokkal való egyszerűbb, lineáris projektek ütemezését és nyomon követését. A kutatás célja egy olyan mátrix alapú módszer létrehozása volt, amely a projektek komplexitásától és összetettségétől függetlenül alkalmas a stratégiai szintű ütemezés és nyomon követés megvalósítására. A dolgozatban ismertetett módszer megoldást kínál több projekt egyidejű kialakításának és hatékony újratervezésének problémájára. Az új tervezési eljárás gyakorlati alkalmazhatóságának vizsgálata során a dolgozat betekintést nyújt a hazai autóalkatrész-gyártó iparág egyik multinacionális szereplőjének projektstratégiájába.



